Το **Wynn Μακάου** (κινέζικα: 永利澳門) είναι πολυτελές ξενοδοχείο και καζίνο στην Ειδική Διοικητική Περιοχή Μακάου της Λαϊκής Δημοκρατίας της Κίνας με δύο πύργους, οι οποίοι περιέχουν συνολικά 1.008 δωμάτια και σουίτες, καζίνο που εκτείνεται σε μια περιοχή περίπου 25.400 τετραγωνικών μέτρων, χώρους εμπορικών κέντρων που καταλαμβάνουν έκταση πάνω από 5.500 τετραγωνικών μέτρων, οκτώ εστιατόρια για καθημερινές και εξαιρετικές περιστάσεις, δύο εγκαταστάσεις σπα, ένα κομμωτήριο και μια πισίνα.

Το Wynn Μακάου λειτουργεί υπό τη διαχείριση της διεθνούς εταιρείας ανάπτυξης θερέτρων Wynn Resorts.

Το Wynn Μακάου λειτούργησε για πρώτη φορά στις 6 Σεπτεμβρίου 2006 και ο δεύτερος πύργος του, που έχει την ονομασία Encore, εγκαινιάστηκε στις 21 Απριλίου 2010.

Ιστορία
-------

 Το ξενοδοχείο και καζίνο Wynn Μακάου τη νύχτα.
 Ο πύργος Encore στο Wynn Μακάου.
 Σκαλιστή οροφή που απεικονίζει τον ζωδιακό κύκλο.
Το Wynn Μακάου άνοιξε τις πόρτες του στο κοινό στις 6 Σεπτεμβρίου 2006.

Τον Δεκέμβριο του 2007, το Wynn Μακάου ολοκλήρωσε μια επέκταση, προσθέτοντας περισσότερους χώρους για τυχερά παιχνίδια και πρόσθετα καταστήματα τροφίμων, ποτών και λιανεμπορίου.

Το 2009, το Wynn Μακάου έγινε ένα από τα μόλις πέντε ξενοδοχεία στην Ασία που απέσπασαν το βραβείο Πέντε Αστέρων του περιοδικού Forbes.

Το 2016, το Wynn Μακάου έγινε το μοναδικό θέρετρο παγκοσμίως που έχει αποσπάσει οκτώ ανεξάρτητα βραβεία Πέντε Αστέρων του περιοδικού Forbes, έναν τίτλο τον οποίο συνεχίζει να κατέχει μέχρι και σήμερα.

### Δεύτερη Επέκταση Πύργου

Στις 21 Απριλίου 2010, η εταιρεία εγκαινίασε τον πύργο **Encore** στο Wynn Μακάου, ένα μπουτίκ ξενοδοχείο με σουίτες, το οποίο είναι πλήρως ενσωματωμένο στις υπάρχουσες δραστηριότητες του Wynn Μακάου και παρόμοιο με το Encore της πόλης του Λας Βέγκας. Το Encore Μακάου διαθέτει 410 σουίτες, μεταξύ των οποίων 41 υπερπολυτελείς σουίτες Grand Salon, οι οποίες ανεβάζουν τον συνολικό αριθμό δωματίων που διατίθενται στο Wynn Μακάου σε 1.008.

Κοτάι
-----

 Το Wynn στο Κοτάι
Την 1η Μαΐου 2012, το ξενοδοχείο Wynn Μακάου έλαβε έγκριση από την κυβέρνηση του Μακάου για την παραχώρηση της γης στο Κοτάι. Η κίνηση αυτή άνοιξε τον δρόμο για την εκμετάλλευση μιας περιοχή με συνολική έκταση 51 στρεμμάτων.

Η εταιρεία Wynn Macau Limited απέκτησε μια ομάδα πορσελάνινων βάζων της περιόδου Γιαντσίνγκ (1796-1820) κατά τη διάρκεια μιας δημοπρασίας του οίκου Christie's στο Λονδίνο στις 7 Ιουλίου 2011. Τα βάζα αγοράστηκαν στην τιμή των 8 εκατομμυρίων λιρών (12,8 εκατομμυρίων δολαρίων). «Είμαστε στην ευχάριστη θέση να επιστρέφουμε έργα αυτής της εξαιρετικής ποιότητας στην πόλη του Μακάου και στη Λαϊκή Δημοκρατία της Κίνας», δήλωσε μετά την πώληση ο Ρότζερ Τόμας, εκτελεστικός αντιπρόεδρος της εταιρείας Design for Wynn Design and Development.

Τα βάζα της δυναστείας των Τσινγκ εκτέθηκαν στο κτήριο Wynn Palace. Άλλα έργα τέχνης στο Wynn Μακάου περιλαμβάνουν ένα σχέδιο του Louis Rigal, κεντήματα από μετάξι, δύο καμήλες κλοαζονέ καθώς και αγάλματα της δυναστείας των Μινγκ.

Παραπομπές
----------

1. ↑  «UNAUDITED RESULTS FOR THE SECOND QUARTER AND THE FIRST HALF OF FISCAL 2017» (PDF).
2. ↑  Kester, Jennifer. «Forbes Travel Guide Reveals Its 2017 Star Award Winners». *Forbes* (στα Αγγλικά).
3. ↑  «Corporate Profile». Wynn Macau Limited. Αρχειοθετήθηκε από το πρωτότυπο στις 2016-01-07.. Ανακτήθηκε στις 22 Δεκεμβρίου 2015.
4. 1 2 3 4 5  Wynn Macau. «Corporate Profile». Ανακτήθηκε στις 1 Δεκεμβρίου 2013. [*νεκρός σύνδεσμος*]
5. ↑  «Las Vegas Luxury: Wynn Resorts Breaks Forbes Travel Guide Five-Star Record».
6. 1 2  «Encore at Wynn Macau Opens Today». Multivu.prnewswire.com. Ανακτήθηκε στις 29 Ιανουαρίου 2012.
7. ↑  «Wynn Macau Prices Hong Kong IPO at the Top of the Range LAS VEGAS-(BUSINESS WIRE)-30 Σεπτεμβρίου 2009». Phx.corporate-ir.net. Ανακτήθηκε στις 29 Ιανουαρίου 2012.
8. ↑  «Steve Wynn on Encore Macau & Wynn Cotai – Macao and Cotai Strip Travel Blog». MacauTripping.com. Αρχειοθετήθηκε από το πρωτότυπο στις 2 Απριλίου 2016. Ανακτήθηκε στις 29 Ιανουαρίου 2012.
9. ↑  Wynn Macau Receives Approval for Cotai Development BUSINESS. *online.wsj.com*. 1 Μαΐου 2012.
10. ↑  Casino Mogul Wynn Buys $12.8 Million Chinese Vases for Resort Bloomberg. By Scott Reyburn. 8 Ιουλίου 2011.
11. ↑  Wynn returns Chinese antique treasures Macau Daily Times. 28 Οκτωβρίου 2011 10:24:00

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Wynn Μακάου** |

* Wynn Macau Resort
* Ανοίγει το Wynn Macau – MSNBC – AP